Best að vera barn á Íslandi - næstbest að vera móðir Börn hafa það best á Íslandi en best er að vera móðir í Noregi samkvæmt árlegri skýrslu Barnaheilla - Save the Children um stöðu mæðra í heiminum . Mæður hafa það næstbest á Íslandi en verst í Niger . Nýjar rannsóknir sýna að brjóstagjöf gæti komið í veg fyrir dauða milljón barna á ári . Níger tekur við Afghanistan á neðsta sæti listans frá í fyrra en Ísland færist upp um eitt sæti . Þetta er 13. árið sem skýrslan kemur út . Á eftir Noregi og Íslandi koma Svíþjóð , Nýja Sjáland , Danmörk , Finnland , Ástralía , Belgía , Írland og Holland . Í skýrslunni eru aðstæður mæðra í 165 löndum bornar saman og fengin út svokölluð mæðravísitala . Hún tekur tillit til ýmissa þátta sem hafa áhrif á líf mæðra , svo sem heilsu , menntun og efnahag . Aðstæður barna eru skoðaðar sérstaklega með tilliti til áhrifavalda á borð við heilsu , menntun og næringu . Ísland er í efsta sæti þess lista . Þá er staða kvenna metin og vermir Ísland 5. sæti listans um stöðu kvenna í heiminum . Næring og fæða er til sérstakrar skoðunar þegar velferð barna og mæðra er skoðuð . Vannæring er undirliggjandi orsök að minnsta kosti fimmtungs dauðsfalla mæðra og þriðjungs barna í heiminum . Meira en 171 milljón barna þjáist af falinni vannæringu sem hefur varanleg áhrif á líkamlegan og andlegan þroska þeirra og gerir þeim ókleift að ná þeim árangri sem þau gætu annars . Staðan verður til umræðu á G 8 fundinum sem haldinn verður í Bandaríkjunum 18. - 19. maí . Af þeim tíu löndum sem skipa neðstu sæti listans í mæðraskýrslunni , er hungusneið í sjö . Í Niger , sem er á botni listans , ógnar hungursneið lífi milljóna barna og staðan fer versnandi . Í fjórum þeirra landa sem skipa tíu neðstu sætin hafa alvarlegar afleiðingar vannæringar aukist síðustu tvo áratugi og haft varanleg áhrif á líkamlegan og andlegan þroska barna . Skýrslan sýnir þá ógnvekjandi stöðu sem vannærðar mæður eru í ; þær fæða börn sem eru undir ákjósanlegri fæðingarþyngd og hafa ekki fengið nauðsynlega næringu í móðurkviði . Búi móðir við slæma heilsu , fátækt , of mikla vinnu og er illa menntuð , eru líkur á að hún geti ekki gefið barni sínu nægilega næringu sem getur haft varanleg áhrif á barnið . Save the Children bendir á að í löndum sunnan Sahara eru 20% kvenna flokkaðar sem óhóflega grannar og hlutfallið í suðurhluta Asíu fer upp í 35% . Í skýrslunni er lögð áhersla á að besta leiðin til að rjúfa þennan grimma vítahring , og vernda barnshafa